Domenica

Οι Domenica είναι ελληνικό ροκ μουσικό συγκρότημα που σχηματίστηκε το 1994 στην Αθήνα.

Ιστορία 
Τον Νοέμβριο του 1999, κυκλοφόρησε η πρώτη τους δισκογραφική δουλειά με τίτλο Άχρηστα Ρολόγια. Τον Απρίλιο του 2002, κυκλοφόρησε το Μέσα στη Βουή του Δρόμου, με το ομώνυμο τραγούδι, βασισμένο σε στίχους του Μήτσου Παπανικολάου, να γίνεται η μεγαλύτερη τους επιτυχία. Σε στίχους του ίδιου ποιητή βασίζονται και τα κομμάτια Βραδινοί Θάνατοι (2002), Χειμώνας (2004), Ώρες (2007) και Χαμένη αγάπη-Χωρισμός (2023). 

Το 2003, ήταν υποψήφιοι στα Βραβεία Αρίων και απέσπασαν το Βραβείο Καλύτερου Έντεχνου Γκρουπ. Τον Μάρτιο του 2004, συνεχίζουν την πορεία τους με το άλμπουμ Ιστορίες για Μικρούς και Μεγάλους, από το οποίο ξεχώρισε το Λίγη Ζωή Ακόμη. 

Τον Απρίλιο του 2005, ήταν για ακόμη μια φορά υποψήφιοι στα Βραβεία Αρίων, όπου τους απονεμήθηκε το Βραβείο Καλύτερου Εναλλακτικού Άλμπουμ. Τον Ιούνιο του 2005 στα Mad Video Music Awards κέρδισαν το Βραβείο Καλύτερου Ροκ Βίντεο Κλιπ. 

Το 2007, κυκλοφόρησε το Χίλιες Φορές Έτσι με αναγνωρίσιμα τα Κι Εσύ πού Ήσουν, Ταξίδεψέ Με (διασκευή του Sail Away του David Gray), και Συμβαίνει Συχνά. Το 2009 κυκλοφόρησε το άλμπουμ Λήθη και το 2012 το single Μια ματιά σου μπορεί. Το 2018, κυκλοφορεί το άλμπουμ Πέρασε η ώρα? για τα 20 χρόνια τους στην δισκογραφία.

Τον Αύγουστο του 2021, κυκλοφόρησε ψηφιακά ένα καινούργιο τραγούδι με τίτλο Συγγρού.

Τον Δεκέμβριο του 2022, κυκλοφόρησε καινούργιο άλμπουμ με τον τίτλο Στοργή.

Στις δισκογραφικές τους δουλειές, έχουν μελοποιήσει ποιήματα του Μήτσου Παπανικολάου και του Ναπολέοντα Λαπαθιώτη.

Δισκογραφία 
Άχρηστα ρολόγια (1999, Harvest-Emi)
Μέσα στη βουή του δρόμου (2002, Lyra)
Ιστορίες για μικρούς και μεγάλους (2004, Sony Music)
Χίλιες φορές έτσι (2007, Lyra)
Λήθη (2009, Amuse)
Πέρασε η ώρα? (2018, Amuse)
Στοργή (2022, Amuse)

Παραπομπές

Εξωτερικοί σύνδεσμοι 
 Domenica στο Youtube
 Domenica στο Discogs
 Domenica στο Facebook
 Συνέντευξη του Δημήτρη Κανελλόπουλου

Ελληνικά pop rock συγκροτήματα
Ελληνικά μουσικά συγκροτήματα
Βραβευμένοι με Αρίων